b'\n_START_ARTICLE_\nFundaci\xc3\xb3 Kizito Mihigo per la Pau\n_START_SECTION_\nActivitats\n_START_PARAGRAPH_\nEn 2011, en associaci\xc3\xb3 amb l\'ambaixada dels Estats Units a Kigali, World Vision International i el govern de Ruanda, la Fundaci\xc3\xb3 KMP va comen\xc3\xa7ar una gira de concerts a les escoles i presons de Ruanda. A les escoles, l\'objectiu era promoure l\'educaci\xc3\xb3 juvenil sobre la pau i la reconciliaci\xc3\xb3, aix\xc3\xad com l\'establiment de clubs de pau. A les presons, l\'objectiu del cantant era generar debats amb els interns sobre els crims comesos abans de crear els clubs de di\xc3\xa0leg anomenats "clubs de transformaci\xc3\xb3 de conflictes."_NEWLINE_Des de 2012, la Fundaci\xc3\xb3 KMP organitza el di\xc3\xa0leg interreligi\xc3\xb3s. El debat entre l\xc3\xadders religiosos es va emetre en la televisi\xc3\xb3 nacional, tots els dimarts a les 22 pm, a trav\xc3\xa9s del programa "Umusanzu w\'Umuhanzi" produ\xc3\xaft per la fundaci\xc3\xb3._NEWLINE_En 2012, KMP va protestar contra la discriminaci\xc3\xb3 dels albins a \xc3\x80frica.\n_START_SECTION_\nPremis\n_START_PARAGRAPH_\nA l\'agost de 2011, en nom de la Fundaci\xc3\xb3 KMP, Kizito Mihigo rep el premi CYRWA (Cerebrating Young Rwandan Archivers) atorgat per la Fundaci\xc3\xb3 Imbuto, organitzaci\xc3\xb3 de la primera dama de Ruanda, Jeannette Kagame._NEWLINE_A l\'abril de 2013, la Junta de Govern de Ruanda reconeix la Fundaci\xc3\xb3 Kizito Mihigo per la Pau (KMP) entre les principals ONGs locals que han promogut el bon govern de Rwanda. En aquesta ocasi\xc3\xb3, la Fundaci\xc3\xb3 va rebre el premi "RGB" de 8.000.000 Rwf (francs ruandesos).\n_START_SECTION_\nCessament d\'activitats\n_START_PARAGRAPH_\nKMP va tancar les seves portes l\'abril de 2014, quan el m\xc3\xbasic Kizito Mihigo va ser arrestat per la Policia Nacional de Ruanda per sospita de delictes contra la seguretat de l\'Estat._NEWLINE_El 27 de febrer de 2015, el cantant fou sentenciat a 10 anys de pres\xc3\xb3 despr\xc3\xa9s de ser acusat de conspiraci\xc3\xb3 contra el govern del President Paul Kagame._NEWLINE_El jutge de l\'Alt tribunal de Kigali ha estat m\xc3\xa9s clement que el fiscal que havia demanat cadena perp\xc3\xa8tua per al cantant.'